Kaho Naa Pyaar Hai

Kaho Naa Pyaar Hai inggih punika pilem romantis Bollywood warsa 2000 sané kasutradarain olih Rakesh Roshan. Pilem puniki kapraginain olih Hrithik Roshan miwah Ameesha Patel. Kaho Naa... Pyaar Hai ngamolihang akeh paican saking Filmfare Awards.

Pemeran Pilem

Sinopsis 
Rohit (Hrithik Roshan) miwah adiknya Amit (Abhishek Sharma) inggih punika anak ubuh sané idup sarengan anak Kristen Anthony (Satish Shah) miwah Lily (Farida Jalal). Rohit wantah calon pagending sané maegae ring showroom monil sané kapimpin olih Malik (Dalip Tahil). Sedek dina anu Rohit kacunduk sareng Sonia Saxena (Ameesha Patel), panakne Mr Saxena (Anupam Kher). Tusing ada anak nawang yéning Saxena miwah Malik nyalanang bisnis narkoba sané katulungin taler olih 2 petugas polisi inspektor kadam (Mohnish Behl) miwah inspektor Sindhe (Ashish Vidyarthi). Mr. Saxena ngelah adan len “Sir Ji”.
Rohit miwah Sonia malih kacunduk ring pesta ulang warsa Sonia sané kaadaang ring pantai. Disubane Rohit magending ring pesta punika, Atul (Rajesh Tandon), timpalne Sonia ngundang Rohit apang nyak magending di kapal pesiar. Sonia sané uli malu suba demen ajak Rohit, setata cemburu yéning Rohit kapaekin olih anak luh lenan. Ringkes carita, Sonia miwah rohit anyudang pedau ke pulau. Ditu lantas Rohit nyambatang rasa tresnane kapining Sonia, tur kasambut olih Sonia.

Raris Ajine Sonia, Mr. Saxena miwah rombongane makatang Rohit miwah Sonia. Mr. Saxena gedég ajak Rohit tur ngorahin apang Malik mecat Rohit. Mr. Saxena makita ngajak sonia ka New Zealand apang nyidaang ngengsapang Rohit. Dinane Sonia lakar ka Bandara, di lampi merah Sonia pesu uli mobil tur magandeng di sepedané Rohit raris magedi bareng – bareng. Mr Saxena banget gedég, Ia takut yéning Rohit ngajak Sonia kawin lari, nanging Rohit teka ngajak Sonia ka umahne. Ia majanji lakar ngumpulang pis ane liu apang nyidaang nganten ajak Sonia. Rohin katulungin olih timpal-timpalne ngae rekaman gending tur ngadep kasetne kanti Rohit akhirne terkenal. Rohit lakar ngadaang konser ane gedé. Nuju dina konserne Rohit, Sonia maan matemu ajak Rohit tur ngorta, Rohit lantas ngorahang lakar nyemput Amit di sekolahan.di jalan, Rohit nepukin Malik miwah 2 polisi. Malik nembak komisaris (Ram Mohan)sané suba uning indik perdagangan narkoba grupne Malik. Polisi nepukin Rohit sedek ngintip uli joh, Rohit katembak tur kauber kanti motorne macelempung uli jembatan ane tegeh ke tukade. Rohit mula tusing bisa ngelangi, Ia lantas tenggelam. Makejang makesiab ningeh ortine ene, kewala makejang ngaden Rohit ulung ulian kecelakaan. Disubane Rohit padem, Sonia depresi tur kakirim ka New Zealand olih Ajinne. Ia ngoyong ajak misané madan Neeta (Tanaaz Currim). Tatujone wantah apang Sonia nyidaang ngengsapang Rohit, kewala ditu ia matemu ajak Raj Chopra (taler Hrithik Roshan), anak muani ane mirip muane ajak Rohit.

Soundtrack

Pustaka

Pranala jaba 
 
 

Kategori:Pilem India warsa 2000
Kategori:Pilem sané nampilang nomor